Ani Yehowa Odasefoi yɛ Amɛ Diɛŋtsɛ Amɛ-Biblia? | FAQ\nKANEMƆ YƐ Afrikaans Albania Amharic Arabic Armenia Armenia (West) Azerbaijani Azerbaijani (Cyrillic) Bashkir Bassa (Cameroon) Batak (Toba) Blɔfo Bosnian Boulou Bulgaria Cambodia Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitumbuka Chol Chuvash Cibemba Croatia Czech Dangme Denmark Digor Dutch Estonia Ewe Fante Faroese Fiji Finland French Ga Garifuna Georgia Germany Guarani Gun Haitian Creole Hausa Hebri Hela Hiligaynon Hindi Hungary Iceland Igbo Iloko Indonesia Italia Japan Javanese Kabyle Kannada Kazakh Kikaonde Kinyarwanda Kirghiz Kirundi Kisi Kisonge Kongo Korea Krio Kwangali Kwanyama Lingala Lithuania Low German Malagasy Malay Malayalam Malta Mam Mapudungun Marathi Maya Mazatec (Huautla) Mende Mixe Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndonga Nepali Nias Norway Nzema Oromo Otetela Persia Poland Portugal Punjabi Quechua (Ayacucho) Quechua (Cuzco) Rarotongan Romania Russia Samoa Sepedi Serbia Serbia (Roma) Sesotho (Lesotho) Setswana Shona Silozi Sinhala Slovak Slovenia Solomon Islands Pidgin Spania Swahili Swati Sweden Tagalog Tahiti Tarascan Tatar Telugu Tetun Dili Thailand Tigrinya Tojolabal Tok Pisin Tonga Totonac Tsonga Turkey Turkmen Tzeltal Tzotzil Ukrain Urdu Uzbek Valencian Venda Vietnam Welsh Xhosa Yoruba Zapotec (Isthmus) Zapotec (Lachiguiri) Zulu\nYehowa Odasefoi kɛ Biblia shishitsɔɔmɔi srɔtoi etsu nii kɛkase Biblia lɛ. Kɛ̃lɛ, yɛ wiemɔi ni yɔɔ New World Translation of the Holy Scriptures amli lɛ, wɔsumɔɔ waa akɛ wɔkɛ no atsu nii ejaakɛ ekɛ Nyɔŋmɔ gbɛ́i lɛ tsuɔ nii, shishitsɔɔmɔ lɛ ja jogbaŋŋ, ni emli kã shi faŋŋ.\nNyɔŋmɔ gbɛ́i lɛ Kɛnitsumɔ. Biblia kalalɔi komɛi kɛ anunyam hãaa eŋmalɔ lɛ yɛ hei ni esa akɛ amɛŋɔ anunyam amɛhã lɛ yɛ lɛ. Akɛ nɔkwɛmɔnɔ lɛ, Biblia shishitsɔɔmɔ ko eŋmala mɛi ni fe 70 ni ye amɛbua kɛkala Biblia lɛ agbɛ́i yɛ mli. Kɛ̃lɛ, nɛkɛ Biblia nɛɛ ejie Nyɔŋmɔ gbɛ́i ni ji Yehowa lɛ moŋ kɛje mli kwraa!\nNɔ ni tamɔɔɔ nakai lɛ, Jeŋ Hee Shishitsɔɔmɔ lɛ kɛ gbɛ́i krɔŋkrɔŋ nɛɛ esaa ewo hei fɛɛ ni ejeɔ kpo yɛ, yɛ Hebri Ŋmalɛi lɛ amli lɛ pɛpɛɛpɛ, shi, etsɔɔɔ mɛi ni ye amɛbua kɛkala lɛ agbɛ́i.\nEja Jogbaŋŋ. Jeee Biblia shishitsɔɔmɔi lɛ fɛɛ tsɔɔ Biblia lɛ shishi yɛ gbɛ ni ja nɔ taakɛ eji yɛ Hebri Ŋmalɛ lɛ mli lɛ. Akɛ nɔkwɛmɔnɔ lɛ, Biblia shishitsɔɔmɔ ko tsɔɔ Mateo 7:13 lɛ shishi yɛ nɛkɛ gbɛ nɔ: “Nyɛbotea agbo fiŋtɔɔ lɛ mli, ejaakɛ agbo ni lɛɛ kɛ gbɛ tɛtɛrɛɛ ji nɔ ni kɛmɔ yaa hɛl, ni emli yaa jaraaa.” Nɔ ni tamɔɔɔ nakai lɛ, Hebri Ŋmalɛ lɛ kɛ wiemɔ ni ji “hiɛkpatamɔ,” tsu nii, shi jeee “hɛl.” Ekolɛ, Biblia shishitsɔɔlɔi lɛ kɛ wiemɔ “hɛl” lɛ tsu nii akɛni amɛheɔ amɛyeɔ akɛ abaapiŋ efɔŋfeelɔi lɛ yɛ hɛl la mli kɛya naanɔ lɛ hewɔ. Shi, Biblia lɛ fiii nakai tsɔɔmɔ lɛ sɛɛ.[Link “not supported by the Bible” to w12 10/1 12 Does God Punish People in Hellfire?] Moŋ lɛ, Jeŋ Hee Shishitsɔɔmɔ lɛ tsɔɔ shishi yɛ gbɛ ni ja nɔ akɛ: “Nyɛtsɔa agbó fintɔŋŋ lɛ mli, ejaakɛ agbó ni lɛɛ kɛ gbɛ ni da lɛ ji nɔ ni kɛ mɔ yaa hiɛkpatamɔ mli.”\nEmli Kã Shi Faŋŋ. Esa akɛ shishitsɔɔmɔ ni ja lɛ, afee nɔ ni mli kã shi faŋŋ ni eshishinumɔ hu waaa. Susumɔ nɔkwɛmɔnɔ nɛɛ he okwɛ. Wiemɔ ni Kristofonyo bɔfo Paulo kɛtsu nii yɛ Romabii 12:11 lɛ, shishinumɔ ŋmiiŋmi ji “mumɔ lɛ atswa.” Akɛni ŋmɛnɛ lɛ, wiemɔ nɛɛ shishinumɔ bɛ faŋŋ hewɔ lɛ, Jeŋ Hee Shishitsɔɔmɔ lɛ kɛ wiemɔ ni shishinumɔ yɔɔ faŋŋ ni ewaaa hu tsu nii. Etsɔɔ shishi akɛ esa akɛ Kristofoi ‘ahe adɔ la yɛ mumɔ lɛ naa.’\nKɛfata Nyɔŋmɔ gbɛ́i lɛ kɛnitsumɔ, ja ni eja, kɛ eshishinumɔ ni waaa lɛ he lɛ, nɔ kroko hu ni sa kadimɔ waa yɛ Jeŋ Hee Shishitsɔɔmɔ lɛ he ji: Akɛhãa mɔ fɛɛ mɔ, ni jara ko bɛ he. No hewɔ lɛ, mɛi babaoo nyɛɔ amɛkaneɔ Biblia lɛ yɛ amɛ diɛŋtsɛ amɛwiemɔ mli—mɛi ni kulɛ, amɛnyɛŋ amɛhé Biblia lɛ po yɛ eko.